ถ้าเดินทางออกด่านชายแดนบ้านพุน้ำร้อน เริ่มเห็นร้านทะเลที่บอกว่ามาจากทวาย เยอะขึ้นแถวบ้านห้วยนำ้ขาวก่อนถึงด่านชายแดนสัก 10 กม.

แต่ร้านที่เคยขึ้นชื่อเริ่องอาหารป่า ในย่านนี้ มีคนแนะนำร้านนี้ คือร้านลุงเบียบ อยู่ทางซ้ายมือก่อนถึงห้วยน้ำขาว

ร้านมีที่จอดรถ มีที่นั่งโต๊ะไม้ตัวใหญ่ๆ ตามสไตล์ร้านอาหารป่าเมืองกาญจน์

สั่งจานแรกมาเก้งผัดพริกแกง เผ็ดดี พริกไทยเครื่องเทศแรงกลบกลิ่นเก้งได้ กินกับไข่เจียวฟูๆก็อร่อย

แกงป่าที่ขาดไม่ได้สำหรับร้านอาหารป่า สั่งแกงป่าปลาคัง เผ็ดถึงเครื่องแกงมากๆ

ตอนนี้เริ่มมีอาหารทะเลจากทวายเข้ามา สั่งปลาหมึกผัดผงกะหรี่ ปลาหมึกสดดี แต่ยังผัดไม่ใส่เครื่องมากนัก แต่เด็กๆ จะทานได้

โดยสรุปใช้ได้ครับ ถ้าแวะมากินอาหารป่า แต่ถ้าอาหารทะเลอาจจะพิจารณาร้านอื่นด้วย